छत्तीसगढ़ पुलिस विभाग में सब इंस्पेक्टर, सूबेदार और प्लाटून कमांडर के पदों पर भर्ती के लिए आवेदन की आखिरी तारीख को एक बार फिर बढ़ा दिया गया है। अब आवेदन 15 अक्टूबर तक किए जा सकते हैं। आपको बता दें कि इन पदों के लिए आवेदन प्रक्रिया 24 अगस्त, 2018 को शुरू की गई थी और आवेदन की आखिरी तारीख 16 सितंबर, 2018 निर्धारित की गई थी लेकिन किन्ही कारणों के चलते आवेदन की आखिरी तारीख को बढ़ाकर 1 अक्टूबर कर दिया गया था। वही अब एक बार फिर आवेदन करने की आखिरी तारीख बढ़ाते हुए 15 अक्टूबर कर दिया गया है। अगर आपने अब तक इन पदों के लिए आवेदन नहीं किया था तो अब आपके पास और भी समय है। आप 15 अक्टूबर तक आवेदन कर सकते हैं। आपको बता दें कि सूबेदार के 25, उप निरीक्षक के 446 और प्लाटून कमांडर के 184 पद यानि कुल 655 पदों पर भर्ती निकाली गई है। जिनके लिए अभी 15 अक्टूबर तक आवेदन किए जा सकते हैं।